Աքրոփոլիս Ինքնաշարժներու Մրցաշարք

մինի|330x330փքս|55-րդ Ռալի Աքրոփոլիսին մեկնակէտ, 2008
**Աքրոփոլիս Ինքնաշարժներու Մրցաշարք**  կամ Ռալի Աքրոփոլիս (յուն․՝ Ράλυ Ακρόπολις, անգլ․`Acropolis Rally of Greece)․ «Ինքնաշարժներու Համաշխարհային Ախոյանութեան» (*WRC*) մրցաշարքին ծիրին մէջ տեղի ունեցող մրցաշարք եւ կը սեպուի անոր ամենէն պահանջելին ու մրցականը։ Քանի մը օր կ՛ընթանայ եւ կը կատարուի քարքրոտ, դժուարանցելի վայրերու մէջ։ Ինքնաշարժներու մրցաշարքներէն ամենահիներէն եւ կարեւորագոյներէն է։ Վերջին տարիներուն անոր պաշտօնական վաճառանիշն է՝ «Աստուածներուն մրցաշարքը»։

## Պատմական ակնարկ
Յունազգի վարորդներու խումբ մը Ռալի Աքրոփոլիս մրցաշարքին կազմակերպումի գաղափարը կ՛ունենայ։ Առաջին մրցաշարքը (1․923 քլ․) կը կազմակերպուի 1951-ին «Շրջապտոյտներու եւ Ինքնաշարժի Յունական Ակումբ»ին (Ελληνική Λέσχη Περιηγήσεων και Αυτοκινήτου (ΕΛΠΑ)) կողմէ։ Աթէնքէն կը մեկնարկէ ու կ՛ընթանայ Յունաստանի գլխաւոր քաղաքներու ճամբաներէն․ Թրիփոլի (Պելոպոնես), Լարիսա, Սելանիկ, Սերես, Գավալա, Սելանիկ եւ վերջաւորութիւնը՝ Աթէնք։ Յաղթական կը հանդիսանայ Փեթրոս Փերաթիքոս Ֆիաթ «*Fiat*» մակնիշի ինքնաշարժով։

Մրցաշարքը 1953-ին միջազգային ճանաչում կը ստանայ եւ 1960-ին մաս կը կազմէ «Եւրոպայի Ախոյեանութեան», իսկ 1973-էն՝ «Վարորդներու Համաշխարհային Ախոյեանութեան» եւ «Ինքնաշարժներու գործարանատէրուն Համաշխարհային Ախոյեանութեան» մրցաշարքներուն։ Ինչպէս նաեւ, մաս կը կազմէ Ինքնաշարժի Միջազգային Դաշնակցութեան (ֆրան․՝ *Fédération Internationale de l'Automobile*, FIA)։

## Ժամանակակից շրջան (2005-էն ետք)
մինի|2005-ի ախոյեան Սեպասթեան Լիոպ եւ ինքնաշարժը
2005-ին, մրցաշարքին կեդրոնը Լամիա քաղաքը (կեդրոնական Յունաստան) կը հանդիսանայ։ Աթէնքի Ողիմպիական Մարզադաշտին մէջ բացառիկ յաջողութեամբ կը կայանայ գերայատուկ շրջագիծ մը։ Այդ տարին, Ռալի Աքրոփոլիս կը քուէարկուի որպէս 2005-ի լաւագոյն մրցաշարքը։

2006-ին մրցաշարքին կեդրոնը Աթէնք եւ անոր շրջապատի լեռները կը փոխադրուի, իսկ սպասարկութեան կառավայրը Աթէնքի Ողիմպիական Մարզադաշտը կը հանդիսանայ, ուր նաեւ տեղի կ՛ունենան երկու գերայատուկ շրջագիծեր․ մէկը մրցաշարքին բացման օրը եւ միւսը՝ վերջին օրը։ 

2007-ին մրցաշարքին կեդրոնը Աթէնք կը հանդիսանայ եւ Մարքոփուլոյի Հեծելարշաւի Ողիմպիական Կեդրոնին մէջ տեղի կ՛ունենան երեք գերայատուկ շրջագիծեր։

2009-ին մրցաշարքը տեղի կ՛ունենայ Կորնթոսի Լուդրաքի ծովափնիայ շրջանը։ 2010-ին մրցաշարքը տեղի չունենար։

Իսկ 2011-ին իւրայատուկ շրջագիծերը կը տարածուին Ֆթիոթիտա, Վիոթիա, Կորնթոս եւ Արղոլիտա շրջաններուն մէջ։ 

2012-ին մրցաշարքը կը սկսի Աթէնքի Զափիօ Դահլիճէն կեդրոն ունենալով Լուդրաքի ծովափնեայ քաղաքը (Կորնթոս)։

Այնուհետեւ, հակառակ Յունաստանի դիմագրաւած տնտեսական տակնապին, մրցաշարքը կանոնաւորապէս կը շարունակուի մինչեւ 2018։ 

2019 եւ 2020 թուականներուն թագավարակի համաճարակին պատճառով  (sars-cov-2) մրցաշարքը տեղի չունենար։ Կանոնաւոր կը կատարուի 2021 եւ 2022 թուականներուն։
մինի|2011-ի ախոյեան Սեպասթեան Օզիէ
մինի|1958-ի ախոյեան Լուիճի Վիլիորեզի
մինի|2012-ի ախոյեան Սեպասթեան Լիոպ
մինի|Արի Վաթանեն, նկար՝ 2009-ի։ 1980-ի եւ 1981-ի ախոյեան
մինի|Միքի Պիասոն նկար՝ 2018-ի։ 1988-ի եւ 1989-ի ախոյեան
մինի|Քոլին Մաքռէյ, 1996-ի, 1998-ի, 2000-2002ի ախոյեան
մինի|Փիթըր Սոլպերկ, նկար 2014-ի։ 2004-ի ախոյեան
մինի|Մարքու Կրոնհոլմ, 2006-ի եւ 2007-ի ախոյեան
մինի|Քայեթան  Քայեթանովիչ

## Ախոյաններ

       

## Տե՛ս նաեւ
Տաքար մրցաշարք

Մոնաքոյի Շրջագիծը

Մոնաքոյի մրցաշարք

## Ծանօթագրութիւններ

Ստորոգութիւն:Ինքնաշարժներու մրցաշարք